
     Синдикат  на  Служителите в  Затворите в  България
                     TRADE UNION OF EMPLOYEES  IN PRISONS  IN BULGARIA
     (  4004 гр.Пловдив  бул. „Македония” № 21а -  ОСИН   ( 089 2 232 965 , факс 032/271 672
                                                                 e-mail : sszb@abv.bg
                                                                        www.sszb.eu
                                                                                                        ДО 

                                                                                                    МИНИСТЪР ПРЕДСЕДАТЕЛЯ 

                                                                                                       НА РЕПУБЛИКА БЪЛГАРИЯ 

                                                                                                       Г-Н БОЙКО БОРИСОВ 

                                                                                                                             ДО

                                                                                                   МИНИСТЪРА НА ФИНАНСИТЕ 

                                                                                                       Г-Н СИМЕОН ДЯНКОВ

                                                                                                                             ДО 

                                                                                                   МИНИСТЪРА НА ВЪТРЕШНИТЕ РАБОТИ

                                                                                                       Г-Н ЦВЕТАН ЦВЕТАНОВ 

                                                                                                               ДО

                                                                                    МИНИСТЪРА НА ПРАВОСЪДИЕТО

                                                                                         Г-ЖА ДИАНА КОВАЧЕВА

                                                                                    КОПИЕ: ПРЕДСЕДАТЕЛЯ УС НА СФСМВР 

                                                                                                       Г-Н ВАЛЕНТИН ПОПОВ

                                                                                                  КОПИЕ:ПЕЧАТНИ И ЕЛЕКТРОННИ МЕДИИ
                ОТВОРЕНО  ПИСМО  -  ДЕКЛАРАЦИЯ 

                      НА СИНДИКАТ НА СЛУЖИТЕЛИТЕ В ЗАТВОРИТЕ В БЪЛГАРИЯ

    

 УВАЖАЕМИ ДАМИ И ГОСПОДА,

     
 От Синдикат на служителите в затворите в България, изразяваме своята подкрепа и солидарност със справедливите искания за достойно заплащане и европейски условия на труд на българските полицаи, пожарникари и спасители,  като заставаме твърдо в подкрепа на обявените и планирани протестни действия от Синдикалната федерация на служителите в Министерството на вътрешните работи, с начало 23.09.2012 г. 

Настояваме за действия гарантиращи повишаване на професионалния и социален статус, доходите  и  жизненото равнище на държавните служители и работещите по трудови правоотношения в сектор „Сигурност”. 

Припознаваме исканията на СФСМВР като свои и тяхната кауза като част от нашата платформа. В тази връзка намираме исканите от СФСМВР законодателни промени за наложителни и в съответствие с европейските и други международни правила. 

Приканваме Българската държава  да приеме за свои партньори активните Синдикални организации в сектора и се вслуша в исканията им да има реални, адекватни на нуждите на служещите в правоохранителните и наказателно-изпълнителните органи, действия,  които уреждат равни права с колегите им от останалите страни на Европейската общност.

Обръщаме внимание, че Държавата носи особена отговорност към секторите обслужващи важни обществени интереси в сферата на сигурността и според нас строгите бюджетни ограничения не кореспондират с поетите от Вас ангажименти за подобряване на социалния ни статус, и поставените цели в битката с престъпността и корупцията. Напротив все по видимото обедняване задълбочават отрицателната тенденция на демотивираност и напрежение сред служителите и задълбочават усещането за несигурност и несправедливост. 

След различни по форма действия в защита на социалните и трудови интереси на работещите в Затворите, Следствените арести, Пробационни служби и Охрана на съдебната власт , до този момент , като колегите в МВР  ние получихме единствено напразни обещания.

Колко още трябва да чакаме ?

